اسلام آباد( آن لائن )کورونا وائرس آ پارلیمانی کمیٹی نا دیوان دو شنبے نا دے پارلیمنٹ اٹی مریک۔ اسپیکر قومی اسمبلی اسد قیصر 25 باسکی پارلیمانی کمیٹی نا دیوان نا کماشی ءِ کیک۔ قومی اسمبلی سیکرٹریٹ نا رد اٹ وزیر اعظم خزانہ سلاہکار ڈاکٹر حفیظ شیخ و واپار مشیر عبدالرزاق داﺅد کرونا وائرس نا سوب آن ملکی زرگزران و واپار آ تموک زہم و زرگزران نا بحالی کن پلان آ پارلیمانی کمیٹی ءِ بریفنگ ایترہ۔ وزیر اعظم نا خصوصی جانجوڑی کمکار ڈاکٹر ظفر مرزا و نینشنل ڈیزاسٹر مینجمنٹ اتھارٹی نا چیئرمیں جنرل محمد افضل کمیٹی ءِ وائرس نا ساڑی حالیت و ریلیف نا بابت کروک گام گیج آتیا بریفنگ ایتک۔ دیوان اٹی کمیٹی نا باسک آک ویڈیو کانفرنس نا کمک اٹ ساڑی مریرہ۔
